CELEX: 62022TN0234
Language: lt
Date: 2022-04-29 00:00:00
Title: Byla T-234/22: 2022 m. balandžio 29 d. pareikštas ieškinys byloje Ismailova / Taryba

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/71
            
         
      2022 m. balandžio 29 d. pareikštas ieškinys byloje Ismailova / Taryba
      
      (Byla T-234/22)
      (2022/C 237/92)
      Proceso kalba: prancūzų
      
         Šalys
      
      
         Ieškovė: Gulbakhor Ismailova (Taškentas, Uzbekistanas), atstovaujama advokato J. Grand d’Esnon
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  visų pirma, panaikinti:
                  
                              —
                           
                           
                              2022 m. balandžio 8 d. Tarybos sprendimą (BUSP) 2022/582 (1), kiek jis taikomas G. Ismailova;
                           
                        
                              —
                           
                           
                              2022 m. balandžio 8 d. Tarybos įgyvendinimo reglamentą (ES) 2022/581 (2), kiek jis taikomas G. Ismailova;
                           
                        
                              —
                           
                           
                              2022 m. vasario 25 d. Tarybos sprendimą (BUSP) 2022/329 (3);
                           
                        
                              —
                           
                           
                              2022 m. vasario 25 d. Tarybos reglamentą (ES) 2022/330 (4).
                           
                        
            
                  —
               
               
                  nepatenkinus pagrindinio prašymo, panaikinti:
                  
                              —
                           
                           
                              2022 m. balandžio 8 d. Tarybos sprendimą (BUSP) 2022/582, kiek jis taikomas G. Ismailova;
                           
                        
                              —
                           
                           
                              2022 m. balandžio 8 d. Tarybos įgyvendinimo reglamentą (ES) 2022/581, kiek jis taikomas G. Ismailova;
                           
                        
                              —
                           
                           
                              2022 m. vasario 25 d. Tarybos sprendimo (BUSP) 2022/329 1 straipsnio 2 punkto f ir g papunkčius;
                           
                        
                              —
                           
                           
                              2022 m. vasario 25 d. Tarybos reglamento (ES) 2022/330 1 straipsnio f ir g punktus.
                           
                        
            
                  —
               
               
                  bet kuriuo atveju, taikant Bendrojo Teismo procedūros reglamento 140 straipsnio b punktą, įpareigoti Europos Sąjungos Tarybą sumokėti G. Ismailova 20 000 EUR kaip išlaidas, kurias ji turėjo patirti gindama savo interesus.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi aštuoniais pagrindais.
      
                  1.
               
               
                  Pirmasis ieškinio pagrindas grindžiamas tuo, kad pažeista teisė į gynybą ir teisė į veiksmingą teisminę gynybą.
               
            
                  2.
               
               
                  Antrasis ieškinio pagrindas grindžiamas tuo, kad yra neteisėti nauji Tarybos nustatyti ir 2022 m. vasario 25 d. Tarybos sprendime 2022/329/BUSP bei 2022 m. vasario 25 d. Tarybos reglamente (ES) Nr. 2022/330 taikyti kriterijai.
               
            
                  3.
               
               
                  Trečiasis ieškinio pagrindas grindžiamas tuo, kad ieškovės įtraukimas į sąrašą yra neteisėtas, nes pagrįstas neteisėtais kriterijais.
               
            
                  4.
               
               
                  Ketvirtasis ieškinio pagrindas grindžiamas tuo, kad ieškovės įtraukimas į sąrašą yra neteisėtas, nes neįrodytas pagrindinis kriterijus, kad suinteresuotasis asmuo rėmė Ukrainoje vykstantį karą.
               
            
                  5.
               
               
                  Penktasis ieškinio pagrindas grindžiamas tuo, kad ieškovės įtraukimas į sąrašą yra neteisėtas, nes Taryba nepaisė jai tenkančios pareigos motyvuoti ir įrodinėjimo pareigos.
               
            
                  6.
               
               
                  Šeštasis ieškinio pagrindas grindžiamas tuo, kad ieškovės įtraukimas į sąrašą yra neteisėtas, nes Tarybos nurodyti motyvai yra nepagrįsti.
               
            
                  7.
               
               
                  Septintasis ieškinio pagrindas grindžiamas tuo, kad pažeista ieškovės teisė į nuosavybę.
               
            
                  8.
               
               
                  Aštuntasis ieškinio pagrindas grindžiamas tuo, kad pažeista ieškovės laisvė užsiimti verslu ir jos judėjimo laisvė.
               
            
         (1)  2022 m. balandžio 8 d. Tarybos sprendimas (BUSP) 2022/582, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 110, 2022, p. 55).
      
         (2)  2022 m. balandžio 8 d. Tarybos įgyvendinimo reglamentas (ES) 2022/581, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 110, 2022, p. 3).
      
         (3)  2022 m. vasario 25 d. Tarybos sprendimas (BUSP) 2022/329, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 50, 2022, p. 1).
      
         (4)  2022 m. vasario 25 d Tarybos reglamentas (ES) 2022/330, kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 51, 2022, p. 1).